Euarcontogliros

O dos euarcontogliros (Euarchontoglires), tamén coñecido como Archontoglires Arnason et al., 2008 e Supraprimates Waddell et al. 2001,Euarchontoglires  en Fossiworks. é un clado (considerado como superorde) de mamíferos placentarios recentemente establecido grazas a novas análises filoxenéticas.

Componse doutros dous clados, o dos Glires (que inclúe aos roedores e os lagomorfos) e Euarchonta (que abarca aos dermópteros, escandentios e primates).

 Relacións evolutivas 
O establecemento do clado dos Euarchontoglires baséase na análise de secuencias de ADN e marcadores de retrotransposóns, combinando o clado dos Glires co clado dos Euarchonta.

Aínda que até hoxe no se recoñezan moitas evidencias de trazos que apoien Euarchontoglires, tampouco existen evidencias anatómicas que apoien conxecturas alternativas.

Euarchontoglires recoñécese como un dos catro clados existentes dentro do clado Eutheria (que contén os placentarios),Murphy, William J.; Eizirik, Eduardo; O'Brien, Stephen J.; Madsen, Ole; Scally, Mark; Douady, Christophe J.; Teeling, Emma; Ryder, Oliver A.; Stanhope, Michael J.; de Jong, Wilfried W.; Springer, Mark S. (2001): «Resolution of the Early Placental Mammal Radiation Using Bayesian Phylogenetics». Science 294 (5550): 2348–2351. (Resumo). aos que xeralmente non se lle dá categoría taxonómica (ou, ás veces, a de cohorte ou magnorde, ou superorde).

As relacións entre as catro cohortes (Euarchontoglires, Xenarthra, Laurasiatheria e Afrotheria) e a identidade da raíz común está algo controvertida.

Euarchontoglires probabelmente separouse do grupo irmán, os Laurasiatheria, entre hai 85 e 95 millóns de anos, durante o cretáceo, desenvolvéndose o grupo na illa de Laurasia, que máis tarde se convertería no continente Europa. Apoian esta hipótese evidencias moleculares. Até agora, o fósil máis antigo coñecido dátase no paleoceno inferior.

O conxunto dos clados Euarchontoglires e Laurasiatheria coñécese como Boreoeutheria.

Os marsupiais, os euarcontogliros e os diprotodontes teñen apéndice vermiforme, aínda que foi o resultado dunha evolución converxente.Smith, H. F.; Fisher, R. E.; Everett, M. L.; Thomas, A. D.; Randal Bollinger, R.; Parker, W. (2009): "Comparative anatomy and phylogenetic distribution of the mammalian cecal appendix". Journal of Evolutionary Biology.

 Clasificación 
Clado Euarchontoglires
 Clado Glires 
 Orde Rodentia 
 Orde Lagomorpha 
 Clado Euarchonta 
 Orde Dermoptera 
 Orde Scandentia
 Orde Primates
 Orde Plesiadapiformes †

 Filoxenia 

 Notas 

 Véxase tamén 

 Bibliografía 
 Jan Ole Kriegs, Gennady Churakov, Martin Kiefmann, Ursula Jordan, Juergen Brosius & Juergen Schmitz (2006); «Retroposed Elements as Archives for the Evolutionary History of Placental Mammals», PLoS Biol, vol. 4, nº 4,‎ e91. 
 William J. Murphy, Eduardo Eizirik, Mark S. Springer et al. (2001): «Resolution of the Early Placental Mammal Radiation Using Bayesian Phylogenetics», Science, vol. 294, nº 5550,‎ pp. 2348-2351.

 Outros artigos 
 Mamíferos
 Euterios
 Taxonomía dos mamíferos

 Ligazóns externas 
 Euarchontoglires no NCBI. 
 Euarchontoglires na EOL. 
 Placental mammal diversification and the Cretaceous-Tertiary boundary 

Categoría:Placentarios